L 177/86
BG
Официален вестник на Европейския съюз
12.7.2023 г.
(148) Потреблението на Съюза се е променяло, както следва:
Таблица 2
Потребление на Съюза (в тонове) 2019 г.
2020 г.
2021 г.
Разследван период
Общо потребление на Съюза
[70 000—75 000]
[42 000—46 000]
[44 000—48 000]
[47 000—51 000]
Индекс (2019 г. = 100)
100
60
63
68
Източник: Жалба, отговор на въпросника от жалбоподателя, оказалите съдействие производители износители и Евростат
(149) Потреблението на Съюза е намаляло с 32 % през разглеждания период.
След първоначалния голям спад от 40 % през 2020 г. потреблението отново се е увеличило в известна степен през следващите години.
Спадът през 2020 г. съвпада с годината, в която Съюзът беше най-силно засегнат от пандемията от Covid-19, и до голяма степен може да се отдаде на свързаните с това „локдауни“, когато заводите на производителите на стоманени ленти с удебелявания и на ползвателите бяха временно затворени.
Освен това, както е обяснено в съображение 29, стоманените ленти с удебелявания се използват предимно в корабостроителната промишленост.
В Съюза по-голямата част от разглеждания продукт се използва в производството на круизни кораби и други луксозни плавателни съдове, както и на военни кораби.
Една от последиците от пандемията от Covid-19 беше забавянето на поръчките и производството на луксозни плавателни съдове, което оказа силно влияние върху производството на стоманени ленти с удебелявания.
Въпреки че потреблението нарасна от 2020 г. насам, то все още е далеч от нивото отпреди пандемията.
4.3.
Внос от засегнатите държави
4.3.1.
Кумулативна оценка на въздействието на вноса от засегнатите държави
(150) Комисията проучи дали вносът на стоманени ленти с удебелявания с произход от засегнатите държави следва да се оценява кумулативно в съответствие с член 3, параграф 4 от основния регламент.
(151) Дъмпинговият марж, установен във връзка с вноса от Китай и Турция, е бил над нивото de minimis, определено в член 9, параграф 3 от основния регламент.
Обемът на вноса от всяка от засегнатите държави не е бил незначителен по смисъла на член 5, параграф 7 от основния регламент.
Пазарните дялове през разследвания период са били съответно [4,0—6,0] % и [53,0—58,0] %.
(152) Условията на конкуренция между дъмпинговия внос от Китай и Турция и сходния продукт са били сходни.
По-специално внасяните продукти са се конкурирали помежду си и със стоманените ленти с удебелявания, произвеждани в Съюза, тъй като трябва да отговарят на едни и същи технически стандарти и да бъдат сертифицирани от едни и същи институции, преди да бъдат одобрени за предвидената им крайна употреба.
Продажбите на стоманени ленти с удебелявания от всички източници се извършват по едни и същи канали за продажба и на сходни категории клиенти.
Корабостроителите използват едни и същи стоманени ленти с удебелявания за една и съща цел и правят разграничение само по отношение на техническите аспекти на продукта (например ширина, дължина, клас стомана и т.н.), а не по отношение на произхода на продукта.
(153) Следователно всички критерии, залегнали в член 3, параграф 4 от основния регламент, са изпълнени и вносът от Китай и Турция е бил оценен кумулативно за целите на определянето на вредата.